
        NICOLAE ROBU
Nr. SC2013- 
REFERAT

privind aprobarea Studiului de Fezabilitate pentru obiectivul de investitii 
“Modernizare si extindere Unitate de Primire Urgente la Spitalul Clinic Municipal de Urgenta Timisoara, Clinicile Noi, str. Gh. Dima nr.5”

Biroul Tehnic din cadrul Directiei Institutii Scolare, Medicale, Sportive si Culturale are cuprins in programul de investitii pe anul 2013 obiectivul de investitii “Modernizare si extindere Unitate de Primire Urgente la Spitalul Clinic Municipal de Urgenta Timisoara, Clinicile Noi, str. Gh. Dima nr.5”
Tinand cont de solicitarile Spitalului Clinic Municipal de Urgenta Timisoara de extindere, reabilitare si modernizare a Unitatii de Primire Urgente conform Ordinului 1706 din 02.10.2007, astfel incat sa fie indeplinite toate normele legale de functionare a unei unitati de profil. 
Datorită cresterii numarului de pacienti la Unitatea de Primire Urgente, precum si a aglomerarii spatiului comun prin compartimentari de convenienta in spatiile comune, holuri sau culoare, se impune extinderea si modernizarea acestei unitati.

Imobilul din str. Gh. Dima nr.5 apartinand Municipiului Timisoara, conform extrasului de carte funciara nr. 403139 cu nr. top 1025/1, este situat in centrul orasului Timisoara in care functioneaza sectiile principale din cadrul Spitalului Clinic Municipal de Urgenta Timisoara. La parterul cladirii principale a spitalului functioneaza Unitatea de Primire Urgente care prezinta mai multe disfunctionalitati: accesul principal al spitalului coincide cu sala de asteptare si spatiul de primire/triaj al pacientilor, functioneaza in spatii dezvoltate lateral fata de intrarea principala fara a exista o comunicare fireasca intre acestea, etc.
Conform  Studiului de fezabilitate pus la dispozitie de catre Spitalul Clinic Municipal de Urgenta, se propune dezvoltarea unui corp de cladire parter in curtea actuala, precum si amenajarea si reconfigurarea spatiilor existente. Alimentarea pentru instalatiile necesare se va face de la racordul existent al intregii cladiri.
 Prin interventia propusa se doreste realizarea unui compartiment UPU conform Ordinului 1706 din 2.10.2007 rezolvandu-se astfel disfunctionalitati de genul celor mentionate mai sus, separarea accesului spitalului de spatiul de primire/triaj al UPU si realizarea unei comunicari uscate cu radiologia.
Regimul de inaltime propus este o constructie parter, suprafata corpului existent reconfigurat si demolat  = 175 mp, suprafata UPU propus (existent si extindere) = 586 mp, suprafata construita noua  = 453 mp. 

Având în vedere Studiul de fezabilitate pentru obiectivului de investitie “Modernizare si extindere Unitate de Primire Urgente la Spitalul Clinic Municipal de Urgenta Timisoara, Clinicile Noi”  intocmit de SC SYNAPSE ARHITECTURE SRL, pus la dispozitie de catre Spitalul Clinic Municipal de Urgenta Timisoara, finantarea investitiei se va face din bugetul local la cap. 66.02.06, Sanatate, Spitale.

Durata de realizare a investiţiei: 11 luni

Urmare a celor de mai sus,
                                                                P r o p u n e m:
            1. Aprobarea Studiului de Fezabilitate si realizarea obiectivului de investiţii „ Modernizare si extindere Unitate de Primire Urgente la Spitalul Clinic Municipal de Urgenta Timisoara, Clinicile Noi",  în valoare de 4.038.813,00 lei (inclusiv TVA) din care C+M in valoare de 2.982.213,00 lei (inclusiv TVA), întocmit de SC’ SYNAPSE ARHITECTURE ”SRL  cu principalii indicatori tehnico-economici prevăzuţi în anexa la prezentul .

